**Telki község**

**polgármestere**

**Előterjesztés**

**Völgyrét csatornázás kivitelezése**

Az előterjesztés mellékletei: 2 db

Az előterjesztést tárgyalja: Pénzügyi Bizottság

Az előterjesztés elfogadása: egyszerű többségű szavazat

Telki község Önkormányzat képviselő-testülete 104/2017. (VIII.22.) Öh. számú határozatával döntött arról, hogy a Telki, Völgyrét területének szennyvízcsatorna ellátására vonatkozó tervezéseket elkészítteti. A testület a City Terv Mérnökiroda Kft. (2800 Tatabánya, Réti út 160.) -t bízta meg a Telki, Napsugár út, Fő utca-Kórház fasor-Darázs utca által határolt terület szennyvízelvezetésre vonatkozó tervek elkészítésével. A City Terv Mérnökiroda Kft. által elkészített 20K-1/2017. számú tervdokumentációra a Főváros Katasztrófavédelmi Igazgatóság Katasztrófavédelmi Hatósági Osztály FKI-KHO:415/2018 számon vízjogi létesítési engedélyt adott.

Az Északdunántúli Vízművek Zrt. és Telki község Önkormányzata között 2012.évben létrejött üzemeltetési szerződés értelmében a meglévő víziközművet érintő minden bővítési, fejlesztési beruházás, amely új hálózatokat és műtárgyakat hoz létre és vagyonnövekedéssel jár, az Önkormányzat feladatkörébe és költségviselésébe tartozik.

Az üzemeltetési szerződés értelmében a Szolgáltató ÉDV Zrt. a vízi közművek üzemeltetési jogát a használati díj ellenében gyakorolhatja. Önkormányzatunk által meghatározott használati díj mértéke 41 250 000,-Ft+Áfa. árbevétel.

A víziközmű-szolgáltatásról2011. évi CCIX. törvény18.§.-a értelmében a ,, jogszabályban vagy üzemeltetési szerződésben meghatározott használati díj esetén az ellátásért felelős vagy az ellátásért felelősök képviselője – megállapodás esetén a víziközmű-szolgáltató – a víziközmű-szolgáltatási díjban képződött használati díjat elkülönített számlán kezeli, amelyet kizárólag a jóváhagyott gördülő fejlesztési tervben meghatározott víziközmű-fejlesztési feladatok finanszírozására – ideértve a víziközmű-vagyonhoz és annak fejlesztéséhez szorosan kapcsolódó előkészítési, nyilvántartási, eljárási díjakat és költségeket, valamint a fejlesztési célra igénybe vett hitellel összefüggő adósságszolgálat teljesítését is – továbbá az e törvényben meghatározott feladatokra használhat fel. ,,

Telki község Önkormányzat képviselő-testülete 2017. szeptemberében 111/2017 (IX.25.) Öh. számú

határozatával fogadta el a 2018-2032 évre vonatkozó Gördülő Fejlesztési Terv elfogadásáról. A gördülő fejlesztési terv 2018.évre tervezett beruházásai között szerepel a Völgyrét csatornázásának megvalósítása. A 2017.évben készített Gördülő Fejlesztési Terv 50.000.000.- Ft+Áfa összegben jelölte meg előzetesen a csatornázási munkálatokat.

Az Északdunántúli Vízművek Zrt., mint üzemeltető általi kivitelezésre szóló ajánlat alapján az érintett terület szennyvízcsatorna hálózat kiépítésének költsége 75.000.000.- Ft+áfa.

A használati díj és az építési beruházás fordított Áfa tartalmának figyelembe vételével (nettó 75.000.000.- Ft) a teljes beruházás költség, mely a használati díj mértékével számolva 33.750.000.- Ft, így ezzel a tényleges költséggel kell számolni.

Telki, 2018. november 8.

 Deltai Károly

 polgármester

**Határozati javaslat**

**Telki község Önkormányzat**

 **Képviselő-testülete**

**/2018. (XI.) Öh. számú**

**Völgyrét csatornázás kivitelezése**

Telki község Önkormányzat képviselő-testülete úgy határoz, hogy a Telki Völgyrét Telki, Napsugár út, Fő utca-Kórház fasor-Darázs utca által határolt területén a szennyvízelvezetés kiépítésére - a City Terv Mérnökiroda Kft. által elkészített és a Főváros Katasztrófavédelmi Igazgatóság Katasztrófavédelmi Hatósági Osztály FKI-KHO:415/2018 számon kiadott vízjogi létesítési engedély alapján – az Északdunántúli Vízmű Zrt-t (2800 Tatabánya, Sárberek 100.) bízza meg a Gördülő Fejlesztési Terv-ben is szereplő beruházási források terhére.

Határidő: azonnal

Felelős: Polgármester